RESOLUCIÓN do 13 de febreiro de 2013, dos reitores das universidades da Coruña, Santiago de Compostela e Vigo, pola que se acorda a publicación do acordo de resolución do convenio de colaboración entre as tres universidades galegas para a creación do Parque Científico-Tecnolóxico Universitario de Galicia mediante consorcio.
Universidade de Santiago de Compostela — III. Outras disposicións — 05/03/2013

Con data do 7 de febreiro de 2013, as universidades da Coruña, Santiago de Compostela e Vigo asinaron un acordo de resolución do consorcio do Parque Científico-Tecnolóxico Universitario de Galicia.
Con esta mesma data asinouse a escritura de resolución ante Inmaculada Espiñeira Soto, notaria do Ilustre Colexio de Galicia.
Para os efectos da necesaria publicidade e ao abeiro do artigo 6 da Lei 30/1992, do 26 de novembro, de réxime xurídico das administracións públicas e do procedemento administrativo común, procede a súa difusión pública e a publicación no
Diario Oficial de Galicia
(DOG).
Por todo o anterior, procede publicar o acordo de resolución do convenio de colaboración entre as tres universidades galegas para a creación do Parque Científico-Tecnolóxico Universitario de Galicia mediante consorcio, que figura como anexo a esta resolución.
Santiago de Compostela, 13 de febreiro de 2013
Santiago de Compostela, 7 de febreiro de 2013
Reunidos
Dunha parte, Xosé Luís Armesto Barbeito, reitor da Universidade da Coruña, cargo que desempeña en virtude do nomeamento efectuado segundo o Decreto 251/2011, do 29 de decembro (DOG nº 8, do 12 de xaneiro de 2012), no exercicio das competencias que lle outorga o artigo 20 de la Lei orgánica de universidades 6/2001, do 21 de decembro (BOE do 24 de decembro).
Doutra parte, Juan José Casares Long, reitor da Universidade de Santiago de Compostela, cargo que desempeña en virtude do nomeamento efectuado segundo o Decreto 99/2010, do 17 de xuño, da Xunta de Galicia (DOG nº 119, do 24 de xuño), no exercicio das competencias que lle outorga o artigo 20 da Lei orgánica de universidades 6/2001, do 21 de decembro (BOE do 24 de decembro) e no artigo 87 dos estatutos desta universidade, aprobados polo Decreto 28/2004, do 22 de xaneiro, da Xunta de Galicia (DOG nº 27, do 9 de febreiro).
Doutra parte, Salustiano Mato de la Iglesia, reitor da Universidade de Vigo, cargo que desempeña en virtude de nomeamento efectuado polo Decreto da Comunidade Autónoma de Galicia 90/2010, do 10 de xuño, publicado no DOG nº 114, do 17 de xuño, actuando no exercicio das competencias que lle outorga o artigo 20 da Lei orgánica de universidades 6/2001, do 21 de decembro, modificada pola Lei orgánica 4/2007, do 12 de abril, e o artigo 58 dos estatutos desta universidade, aprobados mediante o Decreto 7/2010, do 14 de xaneiro (DOG nº 21, do 2 de febreiro).
1. Que o 28 de decembro de 2001 as tres universidades públicas de Galicia asinaron un convenio para a creación do Parque Científico-Tecnolóxico Universitario de Galicia que se instrumenta mediante a creación dun consorcio ao abeiro do artigo 6.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e se aprobaron na mesma data os estatutos do consorcio. Estes acordos eleváronse a escritura pública o 26 de febreiro de 2002 e foron publicados, pola Resolución do 11 de marzo de 2003 dos reitores das tres universidades galegas, no
Diario Oficial de Galicia
do 24 de marzo de 2003.
2. Que o convenio establecía na cláusula terceira que o obxecto consorcial sería a creación de infraestruturas e organización do Parque Científico-Tecnolóxico Universitario de Galicia coas finalidades descritas nos estatutos da entidade.
3. Que desde a sinatura do convenio non se realizaron as finalidades descritas nos estatutos da entidade.
4. Que a cláusula sétima do convenio dispón: «Será causa de resolución do convenio a non realización da súa finalidade, así como calquera outro incumprimento grave das cláusulas establecidas».
Tendo en conta as anteriores manifestacións, as partes
Resolver o convenio para a creación do Parque Científico-Tecnolóxico Universitario de Galicia, asinado o 28 de decembro de 2001 e, en consecuencia, proceder á extinción do Consorcio do Parque Científico-Tecnolóxico Universitario de Galicia.
En proba de conformidade e aceptación, asinan o presente acordo no lugar e na data indicados.
Juan José Casares Long
Xosé Luís Armesto Barbeito
Salustiano Mato de la Iglesia
Reitor da Universidade de Santiago de Compostela
Reitor da Universidade da Coruña
Reitor da Universidade de Vigo